Ludovicus Savotus

Ludovicus Savotus vel Savotius (Francice Louis Savot), natus Sedoloci circa 1579 et mortuus circa 1640, fuit medicus et numismatista Francicus. Architecturae quoque plurimam operam dedit ut qui praeclarum tractatum de aedificiis privatis composuit, in quo multa consilia dabat eis qui domos aut aedificare aut pretio comparare cupiunt, in primis de rebus ad sanitatem inhabitantium pertinentibus : L'architecture française des bastimens particuliers (1624).

Opera
De vita Ludivici Savoti, qui humili loco natus erat, pauca traditaPraecipuus fons de vita eius erat prooemium (Avant-propos) Antonii Blondel ad reeditionem  architecturae anno 1673.. At opera eius exstant haec :
Le Livre de Galien, de l'art de guérir par la saignée, traduit du grec. Ensemble un Discours dédié à messieurs les médecins de Paris sur les causes pour lesquelles on ne saigne pas encore tant ailleurs qu'à Paris et pourquoy quelques médecins mesme ont détracté de cette pratique de Paris. Par Louis Savot, Parisiis : P. Mettayer, 1603 et ab anno 1633 in miscellaneis Toutes les oeuvres charitables de Philibert Guybert. inscriptis pluries  reeditus, adnotationibus a Guidone Patino additis.
Nova, seu verius nova-antiqua de causis colorum sententia ... Ejusdem, De tetragoni Hippocratici significatione contra chymicos observatio, Parisiis : ex Officina Plantiniana, apud Hadrianum Perier, 1609Prima dissertatio apud Guglum librorumHic secundam dissertationem legere potes.
 Discours sur le subject du colosse du grand roy Henry posé sur le milieu du Pont Neuf de Paris : Ou il est traicté de l'origine des statues ...,  Parisiis : chez Nicolas de Montroeil, sine anno [circa 1615]Genevieve Bresc-Bautier, 'Henri IV au Pont-Neuf', In-situ revue des patrimoines, 2010(14).
 L'Architecture françoise des bastimens particuliers. Composée par Me. Louis Savot, medecin du roy, & de la faculté de medecine en l’Université de Paris. Où il est traitté non seulement des mesures & proportions que doit avoir un bastiment, tant en son tout & pourpris qu’en chacune de ses parties ; mais aussi de plusieurs autres choses concernant ce suject, utiles & advantageuses, non seulement pour les bourgeois & seigneurs qui font bastir, mais aussi pour beaucoup d’autres sortes de personnes, comme il se verra à la table des chapitres.  A Paris, chez Sebastien Cramoisy, ruë Sainct Jacques aux Cigognes. M. DC. XXIVTextus apud Gallica. Quae dissertatio primum anno 1642 reedita est ac deinde additis figuris et commentario a Francisco Blondel noviter anno 1673Textus apud Gallica et 1685 publicata.
 Discours sur les médalles antiques, divisé en quatre parties. Esquelles il est traicté si les mèdalles antiques estoient monnoyes de leur matière: de leur poids: de leur prix: de la valeur qu'elles peuvent avoir aujourd'huy, selon qu'elles sont rares ou communes, antiques et vrayes, ou bien modernes, contrefaites ou moulées : Quelles sont celles qui sont telles : Par quels moyens & marques il faut les recognoitre : Et de plusieurs autres choses peu cogneuës concernant les monnoyes, les métaux, les minéraux, les mesures & poids antiques : Comme on le pourra voir plus amplement par la lecture de la table des chapitres. Par M. Louis Savot Medecin du Roy, & de la Faculté de Medecine en l'Université de Paris.  A Paris, chez Sébastien Cramoisy, rüe Saint Jacques, aux cigognes. M. DC. XXVIITextus apud Gallica. Quae dissertationes a Ludolpho Neocoro (Germanice Ludolph Küster) Latine conversae in tomo XI Thesauri Graeviani anno 1699 edito leguntur1132-1325 : Dissertationes de nummis antiquis in quatuor partes divisae auctore Ludovico Savoto.

Discours sur les médalles antiques
Secundus post Antonium PisonemDiscours sur les médalles et graveures antiques, principalement romaines : Plus une exposition particuliere de quelques planches ou tables. A Paris, Par Mamert Patisson Imprimeur du Roy, au logis de Robert Estienne M.D.LXXIX  Textus scriptor erat Ludovicus Savotius qui Francogallice de nummis antiquis in universum dissereret, cum librum Discours sur les médalles antiques... anno 1627 publicavit. Illud optimum -ut quidem in illa aetate potuit- opus septimo decimo saeculo superatum non est : nam ut qui ab adulescentia naturalibus studiis delectabatur, Savotus non tantum figuras et titulos in nummis expressos explicabat sed etiam de metallorum mixturis et ponderibus diligentissime inquirebat, falsariorum modernorum artificia detegebat atque quomodo illorum imitationes a genuinis nummis antiquis distingui possent  patefaciebat. Praeterea ut paucis ante annis aedificatores de materiarum proprietatibus et pretio certiores fecerat in tractatu de architectura, sic in hoc libro collectoribus raritatem et pretium  uniuscuiusque nummi antiqui indicare conatus est. Quod tum adeo novum visum est ut pars ad Imperatores Romanos spectans in linguam Latinam a Patricio Iunio mox conversa  et abbreviata postea in  Ioannis Lelandi de rebus Britannicis collectanea  publicata sit sub titulo De raris et communibus Impp. Romanorum nummis iudiciumTomus V : 271-282, quod hic legere possisOpusculum Wratislaviae anno 1686 a Daniele Landringeo editum sub titulo Notitia Numorum Antiquorum : Tam Impp. Roman. et Graecor. quam Augustarum, prout rari sunt, vel communes et ipsum, siquidem Ioh. Chr. Hirsch in Bibliotheca numismatica (1760 p.113)credimus, Savotus latinitate donatus fuisse videtur.. In magna controversia numismatistarum illius aetatis Savotius  recte probat contra Sebastiani Erizzi sententiam innumerabiles orbiculos metallicos e terra erutos et variis figuris signatos non mera numismata commemorativa fuisse sed veram monetam qua quotidie utebantur antiqui Romani.

Eheu, quia Savotus dives non erat, eius liber imaginibus omnino carebat.

 Plura legere si cupis 
Y. Pauwels, 'La « Bibliographie d'architecture » de Louis Savot (1624)', Le Journal de la Renaissance 2007 :  383-394.
Hadrianus Rambach, 'La controverse Louis Savot : Charles Patin, numismates du XVIIème siècle', Schweizer Münzblätter = Gazette numismatique suisse = Gazzetta numismatica svizzera. 2008(58) : 71-75.
'Louis Savot, la modernité d'un regard novateur' in Europäische numismatische Literatur im 17. Jahrhundert, Wiesbaden, 2005 : 59-67
 Leopoldus Iosephus Renauldin, Etudes historiques et critiques sur les médecins numismatistes, contenant leur biographie et l'analyse de leurs écrits, Parisiis, 1851 : 118-125. Hic legere potes
 Iohannes-Michael Simon, Le monnayage gentilice de la République romaine vu par les érudits des XVIe et XVIIe siècles , Schola Chartarum, 1989.  Nonnullae paginae huius dissertationis breviarii apud Googlebooks

 Notae 

Nexus externi
Anselmus Banduri, Bibliotheca nummaria.
Editiones Ludovici Savoti in bibliothecis per orbem terrarum servatae

Categoria:Numismatistae
Categoria:Medici Franciae
Categoria:Nati saeculo 16
Categoria:Mortui saeculo 17
Categoria:Auctores Francogallici